
Šmihelska cesta 1
8000 NOVO MESTO
 
Tel.: 07 39 16 135
Fax: 07 33 21 095

Štev.: 16-27/17
Datum: 28.09.2017

ZADEVA: ODGOVORI NA VPRAŠANJA PONUDNIKOV V ČASU PODALJŠANEGA ROKA ZA POSTAVLJANJE VPRAŠANJ IN NEZMOŽNOSTI POSTAVLJANJA VPRAŠANJ PREKO PORTALA JAVNIH NAROČIL 

V postopku oddaje javnega naročila št. 16-27/17, po postopku naročila male vrednosti za dobavo blaga: KORONARNI STENTI IN OSTALI MATERIAL ZA INTERVENTNO KARDIOLOGIJO, objavljenega na portalu javnih naročil pod št. objave JN007771/2017-B01 in TED-u pod št. objave 2017/S 163-335817, dne 25.08.2017 je naročnik dne 25.09.2017 v skladu s podanimi odgovori na vprašanja tako na portalu JN  v razdelku odgovorov naročnika kot na spletni strani naročnika objavil popravek razpisne dokumentacije, med drugim tudi nov rok za postavljanje vprašanj ponudnikov (27.09.2017 do 09:00 ure) in nov rok oddaje ponudbe ter termin javnega odpiranja na datum 09.10.2017. Naročnik je zaradi popravkov razpisne dokumentacije na portalu javnih naročil izdelal tudi obrazec št. 14 (Preklic/popravek) in ga poslal v objavo.

Ponudniki so po objavi te informacije želeli naročniku zastavljati vprašanja vezana na predmetni javni razpis, vendar preko portala to ni bilo možno. Po preverjanju pri urejevalcu portala, je bilo sporočeno, da bo možen premik datuma za postavljanje vprašanj šele po objavi obrazca št. 14 na portalu EU (TED), nakar se objavi tudi na portalu JN in se upoštevajo popravki.

Ker ni bilo možno zastavljati vprašanj preko portala JN, so se ponudniki z vprašanji preko e-pošte obrnili na kontaktno osebo naročnika, navedeno v objavi obvestila o naročilu.

Glede na navedeno, je naročnik vsa vprašanja, prispela do novo postavljenega roka na e-naslov kontaktne osebe naročnika upošteval, zato sedaj transparentno JAVNO objavlja tako prispela vprašanja kot odgovore na ta vprašanja:

1. Naročnik v sklopu II. 8. podsklop zahteva vodilne koronarne žice, izbor žic glede trdote konice in suportivnosti. Prosimo, da naročnik zahtevo razdeli na več ločenih podsklopov oz. zaporednih številk glede na trdoto konice in suportivnost, ki jo naročnik potrebuje. Cene posameznih žic se, glede na opredeljene kriterije, razlikujejo in vam na trenutno obliko predračuna ne moremo podati najugodnejše ponudbe za posamezne žice. Z razdelitvijo podsklopa boste tako pridobili večji izbor ponujenih žic ter ekonomsko najugodnejšo ponudbo za posamezno vrsto koronarne žice. 
ODGOVOR: Naročnik je poleg podsklopa II.8 dodatno razpisal žice še v podsklopih II.18, II.19 in II.20, kjer so navedene  zahteve za različen nabor žic.

2. Naročnika sprašujemo ali vam lahko v 18. podsklopu ponudimo ustrezno vodilno žico za zahtevne lezije s trdoto vrha 0,8 g? 
ODGOVOR: Ponudnik mora ponuditi cel nabor žic. Naročnik je podsklopu II.18 zahteval žice z gramaturo od 0,7g do 0,9 g, se pravi izbor žic s trdoto konice 0,7g,  0, 8 g in 0,9 g. 

3. Naročnika sprašujemo ali vam lahko v 19. podsklopu ponudimo vodilno žico za tortuozne arterije ustreznih dimenzij s konico trdote 1,7 g, 3,5 g in 4,5 g, s predukrivljenim vrhom 1 mm, 15 cm distalno radiopačna, distalno hidrofilna prevleka 40 cm, jedro zoženo proti konici od 0,010" do 0,012" brez prehodov in skrajno distalno stožčasto mikro konico? 
ODGOVOR: Naročnik je v podsklopu II.19 zahteval žice z gramaturo do 1,2g, se pravi izbor žic s trdoto konice 0,8, 1,0 in 1,2 g. Pri popravku razpisne dokumentacije je pri opisu za blago II.19/ 1 v stolpcu lastnost 1 prišlo do tiskarske naapake, pravilen opis je: 
»sestava iz ojačanega nerjavečega  jekla, debelina 0,014 inch, dolžine 190 cm in 300 cm, konica atravmatska, trdota do (in ne »od« kot je bilo pomotoma navedeno) 1,2 g, J oblike in ravne oblike, 3 cm radiopačna, prevleka iz polimera, z oporo najmanj 14 g, izbor žic glede trdote konice in suportivnosti, zožitev parabolična proti konici, brez prehodov, s hidrofilnim premazom  za lažje uvajanje, opora od 3,0 g, in   5,0 g ter do 14,5 g.«

4. Naročnika sprašujemo ali vam lahko v 20. podsklopu ponudimo vodilno žico z močno oporo zahtevanih dolžin, ravne oblike z možnostjo oblikovanja konice, debeline 0,014", ki ima ošiljeno konico na 0,009" oz. 0,010", trdota konice 0,6 g, 0,8 g in 1,1 g, 16 cm distalno radiopačna, prevleka iz polimera, izjemne torkabilnosti, možnost mikro krivulje vrha radiusa manj kot 5 mm, ki ohranja obliko, s hidrofilnim premazom za zmanjšanje trenja in lažje uvajanje? 
ODGOVOR: DA, lahko, če ustreza vsem ostalim zahtevam naročnika.

5. Vljudno prosimo naročnika, da omogoči kot možnost finančnega zavarovanja za dobro izvedbo pogodbenih obveznost poleg bančne garancije in kavcijskega zavarovanja tudi nakazilo finančnega depozita v vrednosti 10% pogodbene vrednosti na vaš račun. To je praksa pri ostalih razpisih za različne bolnice (npr. UKC LJ, Onkološki inštitut), saj se s tem ponudniki izognemo dodatnim stroškom odobritve in podaljševanj bančnih garancij oz. kavcijskih zavarovanj, pri čemer ti stroški še zdaleč niso majhni. 
ODGOVOR: Naročnik dopušča kot ustrezno obliko zavarovanja tudi  finančni depozit na račun naročnika. 
Navedeno naj ponudnik na obrazcu garancije za dobro izvedbo navede kot opombo – da bo za zavarovanje dobre izvedbe uporabil možnost finančnega depozita na račun naročnika za zahtevano obdobje in v zahtevani višini. Izbrani ponudnik bo pred podpisom pogodbe na predhodno zahtevo od naročnika pridobil ustrezne podatke za nakazilo sredstev.

6. Vezano na naročnikovo zahtevo v sklopu I. zap.št. 3. (zahtevan CE certifikat), prosimo za potrditev da mora zahtevano potrdilo vsebovati samo tiste elemente, ki jih predpisujejo evropske direktive, in da se ne nanašajo na zahtevane značilnosti izdelka, kot so dolžina DAPT ali druge tehnične značilnosti izdelka. Tehnične značilnosti izdelka, vključno z dolžino DAPT, so prikazane v prospektih, navodilih za uporabo in kliničnih študijah.
Za boljše razumevanje prilagamo pomen znaka CE: Oznaka CE dokazuje, da je izdelek ocenjen in izpolnjuje vse zahteve EU na področjih varnosti, zdravja in okolja. Uporablja se za proizvode, proizvedene v EGP in zunaj EGP, ki se nato tržijo v EGP. 
ODGOVOR: Zahteve naročnika ostanejo enake, kot so navedene v razpisu.

7. Naročnika vljudno naprošamo, da zaradi povečanja konkurenčnosti in prodobitve večjega števila ponudb, odpre Sklop II, Podsklop 8. S tem bi omogočil večjemu številu ponudnikov da sodelujejo, ker nekateri proizvajalci v svojem programu imajo samo hidrofilne žice. 
ODGOVOR: Naročnik je poleg podsklopa II.8 dodatno razpisal žice še v podsklopih II.18, II.19 in II.20, kjer so navedene  zahteve za različen nabor žic.


8. Na strani 3 razpisne dokumentacije navajate Ponudba mora prispeti na zgornji naslov naročnika s pripisom 'Nabavna služba'. Ali to pomeni, da moramo v obrazec Ovojnica pod naslovom pripisati še 'Nabavna služba'. 
ODGOVOR: DA.

9. Ali je v primeru, da ne nastopamo s podizvajalci v ponudbi sploh potrebno prilagati obrazca OBR8: Izjava podizvajalca in OBR9 Izjava zastopnika podizvajalca v zvezi z izpolnjevanjem obveznih pogojev za podizvajalce. 
ODGOVOR: DA. V primeru samostojnega nastopa brez podizvajalcev, navedenih dokazil ni potrebno prilagati ponudbi.

10. Za Sklop II; podsklop2: Ali lahko ponudimo tudi uvajalo hidrofilno s tanjšo steno, torej fleksibilnejšim uvajalom za manjšo atraumatičnost pri zahtevnejših posegih? Odgovor je bil DA. Prosimo za razdelitev podsklopa, saj cena za navadni in omenjeni ni enaka. 
ODGOVOR: Naročnik ne bo razdelili podsklopa.

11. Za Sklop II; podsklop11: Naročnik v opisu ni omenjal dvolumenskih kateterov Ali lahko ponudimo tudi mikrokateter z dvojnim lumnom, za subselektivne pristope v stranske veje ožilja za zahtevnejše posege? Prosimo za razdelitev podsklopa. 
ODGOVOR: DA, lahko ponudite, vendar naročnik podsklopa ne bo delil. 

POJASNILO NAROČNIKA
Pri popravku razpisne dokumentacije je pri opisu za blago II.19/ 1 v stolpcu lastnost 1 prišlo do tiskarske naapake, pravilen opis je: 
»sestava iz ojačanega nerjavečega  jekla, debelina 0,014 inch, dolžine 190 cm in 300 cm, konica atravmatska, trdota do (in ne »od« kot je bilo pomotoma navedeno) 1,2 g, J oblike in ravne oblike, 3 cm radiopačna, prevleka iz polimera, z oporo najmanj 14 g, izbor žic glede trdote konice in suportivnosti, zožitev parabolična proti konici, brez prehodov, s hidrofilnim premazom  za lažje uvajanje, opora od 3,0 g, in   5,0 g ter do 14,5 g.«

Vročiti:  
1. Vsem potencialnim ponudnikom preko portala javnih naročil in spletne strani SBNM,
1. arhiv tu.

Pripravila: Barbara Slak Turk, strokovna sodelavka v nabavi


                                                                                                           Vodja nabavne službe:
							                 Stanislava Majerle, l.r.

			

2

image1.jpeg
Splosna bolnisnica

(R m- Novo mesto

Splona bolniénica Novo mesto | Smihelska cestal | 8000 Novo mesto | T: +386 (0)7 3916100 | F:+386 (0)73916101 | info@sb-nm.si | www.sb-nm.si




